गोरखपुर : लालकृष्ण आडवाणी की बुधवार की शाम यहां होने वाली जनसभा की प्रशासन द्वारा अनुमति नहीं दी गई। प्रशासन द्वारा सभा कार्यक्रम को अचानक रद्द किए जाने की सदर सांसद योगी आदित्यनाथ ने तल्ख शब्दों में निंदा की है। प्रशासन के इस रवैये के विरोध स्वरूप उन्होंने टाउनहाल स्थित गांधी प्रतिमा स्थल पर पत्रकारवार्ता की और कहा कि सभा रद्द कर प्रशासन ने लोकतंत्र की हत्या की है। पूरे मामले में प्रशासन की भूमिका बसपा के एजेंट जैसी है। इससे चुनाव आयोग की निष्पक्षता का दावा तार-तार हुआ है। आयोग को इस मामले की जांच करानी चाहिए। उन्होंने जनता से अपील की कि वह प्रशासन की इस निरंकुशता का जवाब 11 फरवरी को बैलेट से दे।